Iarraidh ar réamhrialú ón Tribunal Supremo (an Spáinn) a taisceadh an 20 Nollaig 2022 – M.S.G. agus páirtithe eile v Banco Santander, SA
(Cás C-775/22, Banco Santander)
Teanga an cháis: an Spáinnis
An chúirt a rinne an tarchur
Tribunal Supremo
Páirtithe sna príomhimeachtaí
Iarratasóirí: M.S.G. agus páirtithe eile
Cosantóir: Banco Santander, SA
An cheist a tharchuirtear
An bhfuil léiriú le déanamh ar na forálacha d’Airteagal 34(1)(a) agus (b), i ndáil leis na forálacha d’Airteagal 53(1) agus (3), na forálacha den chéad fhomhír (b) agus (c) d’Airteagal 60(2) agus na forálacha d’Airteagal 64(4)(b) de Threoir Uimh. 2014/59/AE, 1 amhail go gcuirtear toirmeasc leo — i ndiaidh na bintiúir thánaisteacha (ionstraimí caipitil leibhéal 2) a chomhshó ina scaireanna agus a aistriú tar éis sin, gan comaoin iarbhír a bheith ann, ar bintiúir thánaisteachta iad a d’eisigh institiúid creidmheasa atá faoi réir nós imeachta réitigh agus nár tháinig chun bheith dlite ar ghlacadh an nós imeachta réitigh — ar chaingean le haghaidh neamhniú an chonartha chun na bintiúir tháinisteacha sin a shuibscríobh a thionscnamh ag ceannaitheoirí na mbintiúr tánaisteach sin, sula gcuirtear tús lena leithéid de nós imeachta réitigh, i gcoinne na hinstitiúide sin nó na hinstitiúide a thagann i gcomharbas uirthi, lena lorgaítear aisíocaíocht an phraghais arna íoc as na bintiúir thánaisteacha sin a shuibscríobh móide an t-ús arna fhabhrú ó dháta thabhairt i gcrích an chonartha sin ar aghaidh?
____________
1 Treoir Uimh. 2014/59/AE ó Pharlaimint na hEorpa agus ón gComhairle an 15 Bealtaine 2014 lena mbunaítear creat do théarnamh agus réiteach institiúidí creidmheasa agus gnólachtaí infheistíochta agus lena leasaítear Treoir Uimh. 82/891/CEE ón gComhairle agus Uimh. 2001/24/CE, Uimh. 2002/47/CE, Uimh. 2004/25/CE, 2005/56/CE, 2007/36/CE, Uimh. 2011/35/AE, Uimh. 2012/30/AE agus Uimh. 2013/36/AE, agus Rialachán (AE) Uimh. 1093/2010 agus Rialachán (AE) Uimh. 648/2012, ó Pharlaimint na hEorpa agus ón gComhairle (Téacs atá ábhartha maidir le LEE) (IO 2014 L 173, lch. 190).